02011R0063 — LT — 05.03.2019 — 001.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

►B KOMISIJOS REGLAMENTAS (ES) Nr. 63/2011 2011 m. sausio 26 d. kuriuo nustatomos išsamios nuostatos dėl prašymo leisti taikyti nuo savitųjų išmetamo CO2 kiekio normų nukrypti leidžiančią nuostatą pagal Europos Parlamento ir Tarybos reglamento (EB) Nr. 443/2009 11 straipsnį (Tekstas svarbus EEE) (OL L 023 2011.1.27, p. 16)

Iš dalies keičiamas:









▼B

KOMISIJOS REGLAMENTAS (ES) Nr. 63/2011

2011 m. sausio 26 d.

kuriuo nustatomos išsamios nuostatos dėl prašymo leisti taikyti nuo savitųjų išmetamo CO2 kiekio normų nukrypti leidžiančią nuostatą pagal Europos Parlamento ir Tarybos reglamento (EB) Nr. 443/2009 11 straipsnį

(Tekstas svarbus EEE)







1 straipsnis

Dalykas

Šiame reglamente nurodoma tiksli informacija, kurią turi pateikti gamintojai, norėdami įrodyti, kad įvykdytos Reglamento (EB) Nr. 443/2009 11 straipsnio 1 arba 4 dalyje nustatytos sąlygos, pagal kurias galima taikyti nukrypti leidžiančią nuostatą.

2 straipsnis

Sąvokų apibrėžtys

Be Reglamento (EB) Nr. 443/2009 2 ir 3 straipsniuose pateiktų apibrėžčių, taikomos šios apibrėžtys:

a) prašymo teikėjas – gamintojas, kaip apibrėžta Reglamento (EB) Nr. 443/2009 11 straipsnio 1 arba 4 dalyje;

b) transporto priemonės charakteristikos – transporto priemonės ypatybės, įskaitant masę, savitąjį išmetamo CO2 kiekį, vietų skaičių, variklio efektyvumą, galios ir masės santykį ir didžiausią greitį;

c) rinkos ypatybės – informacija apie transporto priemonės charakteristikas ir automobilių, tiesiogiai konkuruojančių su transporto priemonėmis, dėl kurių prašoma leisti taikyti nukrypti leidžiančią nuostatą, pavadinimai bei kainų ribos;

d) savi gamybos įrenginiai – išskirtinai prašymo teikėjo naudojama gamybos ar surinkimo įranga, kuria gaminami ar surenkami vien tik to gamintojo nauji keleiviniai automobiliai, įskaitant, jei taikoma, eksportui skirtus keleivinius automobilius;

e) savas projektavimo centras – padalinys, kuriame atliekami visi transporto priemonės projektavimo bei kūrimo darbai ir kurią išskirtinai kontroliuoja ir naudoja prašymo teikėjas.

3 straipsnis

Prašymas leisti taikyti nukrypti leidžiančią nuostatą pagal Reglamento (EB) Nr. 443/2009 11 straipsnio 1 ir 4 dalis

1. Prašymą leisti taikyti nukrypti leidžiančią nuostatą pagal Reglamento (EB) Nr. 443/2009 11 straipsnio 1 dalį prašymo teikėjas pateikia laikydamasis šio reglamento I priede nurodytos formos ir nurodo šio reglamento 4 straipsnio 1 dalyje ir 5 straipsnyje nustatytą informaciją.

2. Prašymą leisti taikyti nukrypti leidžiančią nuostatą pagal Reglamento (EB) Nr. 443/2009 11 straipsnio 4 dalį prašymo teikėjas pateikia laikydamasis šio reglamento II priede nurodytos formos ir nurodo šio reglamento 4 straipsnio 2 dalyje ir 6 straipsnyje nustatytą informaciją.

4 straipsnis

Su tinkamumo kriterijais susijusi informacija

1. Prašymo teikėjas pateikia šią su tinkamumo kriterijais susijusią informaciją:

a) informaciją apie gamintojo ar susijusių gamintojų grupės nuosavybės struktūrą ir atitinkamą III priede pateiktą pareiškimą;

b) jei nukrypti leidžiančią nuostatą pagal Reglamento (EB) Nr. 443/2009 11 straipsnio 1 dalį prašo leisti taikyti gamintojas arba pagal to reglamento 11 straipsnio 1 dalies b punktą – susijusių gamintojų grupė, arba pagal to reglamento 11 straipsnio 1 dalies c punktą – susijusių gamintojų grupės narys, nurodomas pagamintų keleivinių automobilių, kurie buvo oficialiai užregistruoti Sąjungoje per trejus kalendorinius metus iki prašymo pateikimo dienos, skaičius arba, jei tokių duomenų neturima, pateikiama viename iš šių punktų nurodyta informacija:

— apytikslis automobilių, užregistruotų per b punkte nurodytą laikotarpį, už kuriuos prašymo teikėjas yra atsakingas, skaičius, apskaičiuotas remiantis patikrinamais duomenimis;

— jei per b punkte nurodytą laikotarpį automobilių užregistruota nebuvo, automobilių, užregistruotų per paskutinius kalendorinius metus, kurių minėti duomenys turimi, skaičius.

2. Prašymo teikėjas, teikiantis prašymą leisti taikyti nukrypti leidžiančią nuostatą pagal Reglamento (EB) Nr. 443/2009 11 straipsnio 4 dalį, pateikia tik paskutinių kalendorinių metų iki prašymo pateikimo dienos duomenis, nurodytus šio straipsnio 1 dalies b punkte.

5 straipsnis

Savitoji teršalų išmetimo norma ir galimybė mažinti išmetamų teršalų kiekį pagal Reglamento (EB) Nr. 443/2009 11 straipsnio 2 dalį

1. Prašymo teikėjas pateikia jo 2007 m. užregistruotų keleivinių automobilių vidutinio savitojo išmetamo CO2 kiekio duomenis, išskyrus tuos atvejus, kai tų metų vidutinis savitasis išmetamo CO2 kiekis pateiktas šio reglamento IV priede. Jei tokios informacijos neturima, prašymo teikėjas pateikia vėlesniais kalendoriniais metais, kurie yra artimiausi 2007 m., užregistruotų jo keleivinių automobilių vidutinio savitojo išmetamo CO2 kiekio duomenis.

2. Prašymo teikėjas pateikia šią su jo veikla susijusią informaciją:

a) darbuotojų skaičių ir gamybos įrenginių dydį (kvadratiniais metrais) per paskutinius kalendorinius metus iki prašymo pateikimo dienos;

b) gamybos įrenginių eksploatacijos modelį, nurodant, kokią projektavimo ir gamybos veiklą vykdo prašymo teikėjas ir kokia veikla perduodama vykdyti užsakomųjų darbų rangovams;

c) susijusių įmonių atveju nurodoma, ar gamintojai bendrai naudojasi technologijomis, ir kokia veikla perduodama vykdyti užsakomųjų darbų rangovams;

d) paskutinių penkerių kalendorinių metų iki prašymo pateikimo dienos informaciją apie parduotų produktų skaičių, metinę apyvartą, grynąjį pelną ir moksliniams tyrimams bei plėtrai skirtas lėšas, taip pat susijusios įmonės atveju – grynuosius pervedimus į kontroliuojančiąją bendrovę;

e) jų rinkų ypatybes;

f) paskutinių kalendorinių metų iki prašymo pateikimo dienos visų modelių automobilių, kuriems būtų taikoma nukrypti leidžianti nuostata, kainoraštį ir planuojamų pateikti rinkai automobilių, kuriems būtų taikoma nukrypti leidžianti nuostata, numatomą kainoraštį.

Jei prašymą pateikia gamintojas, atsakingas už daugiau nei 100 per metus pagaminamų automobilių, d punkte nurodyta informacija pateikiama kartu su oficialiai patvirtintomis ataskaitomis arba minėtą informaciją patvirtina nepriklausomas auditorius.

3. Prašymo teikėjas pateikia šią su jo technologinėmis galimybėmis susijusią informaciją:

a) jo keleiviniuose automobiliuose, pateiktuose rinkai 2007 m., naudojamų išmetamo CO2 kiekio mažinimo technologijų sąrašą arba, jei tokių duomenų neturima, vėlesnių metų, kurie yra artimiausi 2007 m., duomenis; arba rinkoje pradėti veiklą planuojančių gamintojų atveju – metų, kuriais pradedama taikyti nukrypti leidžianti nuostata, duomenis;

b) jo keleiviniuose automobiliuose pagal teršalų mažinimo programą naudojamų išmetamo CO2 kiekio mažinimo technologijų sąrašą ir informaciją apie papildomas išlaidas, susijusias su kiekvieno į prašymą įtraukto modelio transporto priemonėse naudojamomis minėtomis technologijomis.

4. Prašymo teikėjas, atsižvelgdamas į savo galimybes mažinti išmetamų teršalų kiekį, siūlo savitąją teršalų išmetimo normą, kurios laikytųsi per nukrypti leidžiančios nuostatos taikymo laikotarpį. Be to, prašymo teikėjas gali siūlyti metines savitąsias teršalų išmetimo normas.

Savitoji teršalų išmetimo norma arba metinės savitosios teršalų išmetimo normos nustatomos taip, kad pasibaigus nukrypti leidžiančios nuostatos taikymo laikotarpiui vidutinis savitasis išmetamų teršalų kiekis būtų mažesnis, palyginti su 1 dalyje nurodytu vidutiniu savituoju išmetamo CO2 kiekiu.

5. Prašymo teikėjas, pagal Reglamento (EB) Nr. 443/2009 11 straipsnio 2 dalies d punktą siūlydamas savitąją teršalų išmetimo normą arba metines savitąsias teršalų išmetimo normas, kartu pateikia naujo automobilių parko savitojo išmetamo CO2 kiekio mažinimo programą.

Teršalų mažinimo programoje nurodoma:

a) išmetamo CO2 kiekio mažinimo technologijų diegimo prašymo teikėjo automobilių parke tvarkaraštis;

b) Sąjungoje per metus numatomų užregistruoti automobilių skaičius, apskaičiuotas laikotarpiui, per kurį prašoma leisti taikyti nukrypti leidžiančią nuostatą, taip pat numatomas vidutinis savitasis išmetamo CO2 kiekis ir masės vidurkis;

c) jei siūlomos metinės savitosios teršalų išmetimo normos, transporto priemonių, į kurias diegiamos išmetamo CO2 kiekio mažinimo technologijos, savitojo išmetamo CO2 kiekio metinių normų gerinimo planas.

6. Kiekvienais laikotarpio, per kurį taikoma nukrypti leidžianti nuostata, metais pagal Reglamento (EB) Nr. 443/2009 9 straipsnį įvertinama, kaip prašymo teikėjas laikosi savitosios teršalų išmetimo normos arba metinių savitųjų teršalų išmetimo normų.

6 straipsnis

Teršalų mažinimo norma, kai nukrypti leidžiančią nuostatą prašoma taikyti pagal Reglamento (EB) Nr. 443/2009 11 straipsnio 4 dalį

1. Prašymo teikėjas pateikia jo 2007 m. užregistruotų keleivinių automobilių vidutinio savitojo išmetamo CO2 kiekio duomenis, išskyrus tuos atvejus, kai tų metų vidutinis savitasis išmetamo CO2 kiekis pateiktas šio reglamento IV priede.

2. Pagal Reglamento (EB) Nr. 443/2009 11 straipsnio 4 dalį nustatyta teršalų mažinimo norma taikoma atsižvelgiant į 1 dalyje nustatytą pradinį vidutinį savitąjį išmetamo CO2 kiekį.

3. Jei informacijos apie gamintojo vidutinį savitąjį išmetamo CO2 kiekį 2007 m. neturima, prašymo teikėjas pateikia informaciją apie jo pagamintų visų tipų automobilių transporto priemonės charakteristikas ir nurodo jo pagamintų automobilių, kurie, kaip prašymo teikėjas tikisi, bus užregistruoti Sąjungoje per pirmus nukrypti leidžiančios nuostatos taikymo metus, skaičių. Prašymo teikėjas nurodo, kuriai transporto priemonių klasei, nurodytai V priedo lentelėje, priklauso kiekvienas automobilių modelis.

4. Savitoji teršalų išmetimo norma apskaičiuojama kasmet kiekvienos V priede nurodytos klasės transporto priemonių pradinį išmetamų teršalų kiekį sumažinant 25 %.

7 straipsnis

Komisijos vertinimas

1. Jei Komisija per devynis mėnesius nuo oficialaus išsamaus prašymo, pateikto pagal Reglamento (EB) Nr.443/2009 11 straipsnio 1 arba 4 dalį, gavimo dienos prieštaravimų nepareiškia, laikoma, kad atitinkamos susijusios sąlygos, pagal kurias galima taikyti nukrypti leidžiančią nuostatą. Jei prašymas, Komisijos nuomone, nėra išsamus, gali būti paprašyta pateikti daugiau informacijos. Jei per prašyme pateikti daugiau informacijos nurodytą laikotarpį papildomos informacijos nepateikiama, Komisija prašymą gali atmesti.

Jei prašymas atmetamas dėl to, kad pateikta informacija yra neišsami arba siūloma savitoji teršalų išmetimo norma, Komisijos nuomone, nesuderinama su prašymo teikėjo galimybėmis mažinti išmetamų teršalų kiekį, prašymo teikėjas gali pateikti išsamiai užpildytą arba peržiūrėtą prašymą leisti taikyti nukrypti leidžiančią nuostatą.

2. Spausdintos ir elektroninės formos prašymai siunčiami Europos Komisijos generaliniam sekretoriatui – Secretariat General of the European Commission, 1049 Brussels, Belgium, nurodant „Derogation under Regulation (EC) No 443/2009“ („Nukrypti leidžianti nuostata pagal Reglamentą (EB) Nr. 443/2009“). Elektroninės formos prašymas taip pat siunčiamas I priede nurodytu specialiuoju e. pašto adresu.

3. Jei paaiškėja, kad prašyme pateikta informacija neteisinga arba netiksli, sprendimas leisti taikyti nukrypti leidžiančią nuostatą atšaukiamas.

8 straipsnis

Galimybė visuomenei susipažinti su informacija

1. Jei prašymo teikėjas mano, kad prašyme pateikta informacija neturėtų būti atskleista pagal Reglamento (EB) Nr. 443/2009 11 straipsnio 9 dalį, jis tai nurodo prašyme ir pagrindžia, kodėl šios informacijos atskleidimas pakenktų prašymo teikėjo komercinių interesų, įskaitant intelektinę nuosavybę, apsaugai.

2. Teisės visuomenei susipažinti su dokumentais išimtis, nustatyta Europos Parlamento ir Tarybos reglamento (EB) Nr. 1049/2001 ( 1 ) 4 straipsnio 2 dalyje, taikoma šiai informacijai:

a) išsamiems 5 straipsnyje nurodytos teršalų mažinimo programos duomenims, visų pirma susijusiems su gamintojo produktų asortimento didinimu;

b) informacijai apie numatomą išmetamo CO2 kiekio mažinimo technologijų poveikį gamybos sąnaudoms, transporto priemonių pirkimo kainoms ir bendrovės pelningumui.

9 straipsnis

Įsigaliojimas

Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

Šis reglamentas yra privalomas visas ir tiesiogiai taikomas visose valstybėse narėse.









I PRIEDAS

Prašymo leisti taikyti nukrypti leidžiančią nuostatą, kurį turi pateikti Reglamento (EB) Nr. 443/2009 11 straipsnio 1 dalies kriterijus atitinkantys gamintojai, standartinė forma

Elektroninė prašymo forma siunčiama šiuo elektroninio pašto adresu

EC-CO2-LDV-IMPLEMENTATION@ec.europa.eu

1. Gamintojo arba susijusių gamintojų grupės pavadinimas, adresas ir asmuo ryšiams







Gamintojo pavadinimas Pašto adresas Asmens ryšiams vardas, pavardė Asmens ryšiams el. pašto adresas Asmens ryšiams telefono numeris

2. Tinkamumo kriterijai

2.1. Ar prašymo teikėjas priklauso susijusių gamintojų grupei? TAIP (pridėti III priede pateiktą pareiškimą) NE

2.2. Ar prašymo teikėjas priklauso susijusių gamintojų grupei, tačiau naudojasi savais gamybos įrenginiais ir projektavimo centru? TAIP (pridėti III priede pateiktą pareiškimą; žr. 2.3 punktą) NE (žr. 2.4 ir 2.5 punktus)

2.3. Sąjungoje užregistruotų automobilių skaičius, jei prašymas susijęs su nesusijusiu gamintoju arba susijusiu gamintoju, kuris naudojasi savais gamybos įrenginiais ir projektavimo centru: 2.3.1. Oficialūs trejų paskutinių kalendorinių metų iki prašymo pateikimo dienos duomenys.



Metai ES užregistruotų automobilių skaičius 2.3.2. Jei 2.3.1 punkte nurodytų ten pat nurodyto laikotarpio oficialių duomenų neturima, nurodomas apytikslis, remiantis patikrinamais duomenimis apskaičiuotas automobilių skaičius.



Metai ES užregistruotų automobilių skaičius 2.3.3. Jei 2.3.1 ir 2.3.2 punktuose nurodytų to laikotarpio duomenų neturima, nurodomi paskutinių kalendorinių metų, kurių minėti duomenys turimi, duomenys.



Metai ES užregistruotų automobilių skaičius

2.4. Jei prašymas susijęs su susijusių gamintojų grupe, prašoma pateikti informacija:



Gamintojo pavadinimas Pašto adresas Asmens ryšiams vardas, pavardė Asmens ryšiams el. pašto adresas Asmens ryšiams telefono numeris

2.5. Jei prašymas susijęs su susijusių gamintojų grupe ir prašymo teikėjas nesinaudoja savais gamybos įrenginiais ir projektavimo centru, nurodomas susijusių gamintojų grupės Sąjungoje užregistruotų automobilių skaičius: 2.5.1. Oficialūs trejų paskutinių kalendorinių metų iki prašymo pateikimo dienos duomenys.



Metai ES užregistruotų automobilių skaičius 2.5.2. Jei 2.5.1 punkte nurodytų ten pat nurodyto laikotarpio oficialių duomenų neturima, nurodomas apytikslis, remiantis patikrinamais duomenimis apskaičiuotas automobilių skaičius.



Metai ES užregistruotų automobilių skaičius 2.5.3. Jei 2.5.1 ir 2.5.2 punktuose nurodytų to laikotarpio duomenų neturima, nurodomi paskutinių kalendorinių metų, kurių minėti duomenys turimi, duomenys.



Metai ES užregistruotų automobilių skaičius

3. Prašoma nukrypti leidžiančios nuostatos taikymo trukmė







Kalendorinių metų skaičius (ne daugiau kaip 5 metai)

4. Savitosios teršalų išmetimo normos, apskaičiuotos kaip automobilių parko vidurkis per nukrypti leidžiančios nuostatos taikymo laikotarpį, arba, jei taikomos metinės teršalų mažinimo normos, atskirų savitųjų teršalų išmetimo normų pasiūlymas (g CO2/km)







Metai Vidutinė savitoji teršalų išmetimo norma (g CO2/km)

5. Konkreti informacija apie bendrovę

5.1. Vidutinis savitasis išmetamo CO2 kiekis 2007 m. (jei nenurodytas IV priede) arba, jei tokių duomenų neturima, vėlesnių kalendorinių metų, kurie yra artimiausi 2007 m., duomenys

5.2. Darbuotojų skaičius per paskutinius kalendorinius metus iki prašymo pateikimo dienos

5.3. Paskutinių kalendorinių metų iki prašymo pateikimo dienos gamybos įrenginių dydis (kvadratiniais metrais)

5.4. Per paskutinius 5 metus iki prašymo pateikimo dienos parduotų produktų skaičius







Metai Parduotų produktų skaičius

5.5. Paskutinių 5 metų iki prašymo pateikimo dienos metinė apyvarta







Metai Apyvarta

5.6. Rinkos ypatybės

Informacija apie numatomus produktus, kurie prašymo teikimo metu nėra pateikti rinkai, turėtų būti pateikta šio prašymo konfidencialiojoje dalyje.

(a) Transporto priemonės charakteristikos.

(b) Paskutinių kalendorinių metų iki prašymo pateikimo dienos tiesiogiai konkuruojančių transporto priemonių pavadinimai ir kainų ribos.

(c) Paskutinių kalendorinių metų iki prašymo pateikimo dienos arba metų, kurie yra artimiausi prašymo pateikimo dienai, transporto priemonių, kurioms būtų taikoma nukrypti leidžianti nuostata, kainoraštis.

5.7. Trumpas gamybos įrenginių eksploatacijos modelio aprašymas

PRAŠYMO KONFIDENCIALIOJI DALIS

5.8. Paskutinių 5 metų iki prašymo pateikimo dienos grynasis pelnas







Metai Grynasis pelnas

5.9. Per paskutinius 5 metus iki prašymo pateikimo dienos moksliniams tyrimams bei plėtrai skirtos lėšos







Metai Moksliniams tyrimams bei plėtrai skirtos lėšos

5.10. Susijusių įmonių atveju nurodomi grynieji pervedimai į kontroliuojančiąją bendrovę, įvykdyti per paskutinius 5 metus iki prašymo pateikimo dienos







Metai Grynieji pervedimai

6. Išsami informacija apie keleivinius automobilius, kuriuos ketinama pateikti Sąjungos rinkai ir už kuriuos bus atsakingas prašymo teikėjas

6.1. Rinkos ypatybės

6.1.1. Transporto priemonės charakteristikos.

6.1.2. Paskutinių kalendorinių metų iki prašymo pateikimo dienos tiesiogiai konkuruojančių transporto priemonių pavadinimai ir kainų ribos.

6.1.3. Numatomas transporto priemonių, kurioms būtų taikoma nukrypti leidžianti nuostata, kainoraštis.

7. Prašymo teikėjo technologinės galimybės

7.1. Išmetamo CO2 kiekio mažinimo technologijų, naudotų prašymo teikėjo automobilių parke 2007 m., sąrašas.

7.2. Jei 7.1 punkte nurodyto sąrašo pateikti negalima, vėlesnių metų, kurie yra artimiausi 2007 m., sąrašas.

7.3. Sąjungos rinkoje pradėti veiklą planuojantys prašymo teikėjai turėtų pateikti 7.1 punkte nurodytą pirmų nukrypti leidžiančios nuostatos taikymo metų sąrašą.

8. Prašymo teikėjo įgyvendinama teršalų mažinimo programa

8.1. Išmetamo CO2 kiekio mažinimo technologijų diegimo prašymo teikėjo automobilių parke tvarkaraštis.

8.2. Per nukrypti leidžiančios nuostatos taikymo laikotarpį numatomas vidutinis automobilių parko dydis: 8.2.1. Nukrypti leidžiančios nuostatos taikymo laikotarpiu Sąjungoje per metus užregistruotų automobilių skaičius 8.2.2. Numatomas transporto priemonių, kurias ketinama pateikti Sąjungos rinkai, masės vidurkis 8.2.3. Numatomas transporto priemonių, kurias ketinama pateikti Sąjungos rinkai, vidutinis savitasis išmetamo CO2 kiekis

8.3. Išmetamo CO2 kiekio mažinimo technologijos, kurios pagal teršalų mažinimo programą turi būti įdiegtos prašymo teikėjo automobilių parke.

8.4. Papildomos išlaidos, suskirstytos pagal transporto priemonių modelius, susijusios su pagal programą įdiegtinomis technologijomis.

8.5. Jei taikomos metinės normos, tam tikrų modelių transporto priemonių, į kurias diegiamos išmetamo CO2 kiekio mažinimo technologijos, savitojo išmetamo CO2 kiekio metinių normų gerinimo planas.









II PRIEDAS

Prašymo leisti taikyti nukrypti leidžiančią nuostatą, kurį turi pateikti Reglamento (EB) Nr. 443/2009 11 straipsnio 4 dalies kriterijus atitinkantys gamintojai, standartinė forma

PRAŠYMO VIEŠOJI DALIS

1. Gamintojo arba susijusių gamintojų grupės pavadinimas, adresas ir asmuo ryšiams







Gamintojo pavadinimas Pašto adresas Asmens ryšiams vardas, pavardė Asmens ryšiams el. pašto adresas Asmens ryšiams telefono numeris

2. Tinkamumo kriterijai

2.1. Ar prašymo teikėjas priklauso susijusių gamintojų grupei? TAIP (pridėti III priede pateiktą pareiškimą; žr. 2.3 punktą) NE (žr. 2.2 punktą)

2.2. Sąjungoje užregistruotų automobilių skaičius, jei prašymas susijęs su nesusijusiu gamintoju: 2.2.1. Oficialūs paskutinių kalendorinių metų iki prašymo pateikimo dienos duomenys



Metai ES užregistruotų automobilių skaičius 2.2.2. Jei 2.2.1 punkte nurodytų ten pat nurodyto laikotarpio oficialių duomenų neturima, nurodomas apytikslis, remiantis patikrinamais duomenimis apskaičiuotas automobilių skaičius



Metai ES užregistruotų automobilių skaičius 2.2.3. Jei 2.2.1 ir 2.2.2 punktuose nurodytų to laikotarpio duomenų neturima, nurodomi paskutinių kalendorinių metų, kurių minėti duomenys turimi, duomenys



Metai ES užregistruotų automobilių skaičius

2.3. Jei prašymas susijęs su susijusių gamintojų grupe: 2.3.1. Susijusių gamintojų pavadinimai 2.3.2. Sąjungoje per paskutinius kalendorinius metus iki susijusių gamintojų grupės prašymo pateikimo dienos užregistruotų automobilių skaičius



Metai ES užregistruotų automobilių skaičius 2.3.3. Jei 2.3.2 punkte nurodytų duomenų neturima, nurodomi paskutinių kalendorinių metų, kurių minėti duomenys turimi, duomenys arba apytikslis, remiantis patikrinamais duomenimis apskaičiuotas automobilių skaičius



Metai ES užregistruotų automobilių skaičius

3. Išsami informacija apie keleivinius automobilius, už kuriuos prašymo teikėjas yra atsakingas

Informacija apie numatomus produktus, kurie prašymo teikimo metu nėra pateikti rinkai, turėtų būti pateikta šio prašymo konfidencialiojoje dalyje.

3.1. Vidutinis savitasis išmetamo CO2 kiekis 2007 m. (jei nenurodytas šio reglamento IV priede)

3.2. Jei 2007 m. duomenų neturima, pateikiama ši informacija: a) jei prašymo pateikimo metu oficialių duomenų neturima, nurodomas Sąjungoje per kalendorinius metus, kurie yra artimiausi 2007 m., užregistruotų automobilių skaičius arba apytikslis, remiantis patikrinamais duomenimis apskaičiuotas automobilių skaičius; b) visų tipų automobilių transporto priemonės charakteristikos; c) automobilių, suskirstytų į grupes pagal V priede nustatytą transporto priemonių klasę, sąrašas.

4. Savitoji teršalų išmetimo norma, kuri yra 25 % mažesnė, palyginti su pradiniu išmetamų teršalų kiekiu 2007 m.

PRAŠYMO KONFIDENCIALIOJI DALIS

5. Išsami informacija apie keleivinius automobilius, kuriuos prašymo teikėjas ketina pateikti sąjungos rinkai (taikoma į IV priedą neįtrauktiems gamintojams)

5.1. Visų automobilių transporto priemonės charakteristikos

5.2. Automobilių, suskirstytų į grupes pagal V priede nustatytą transporto priemonių klasę, sąrašas

5.3. Per pirmus nukrypti leidžiančios nuostatos taikymo metus ES numatomų užregistruoti automobilių skaičius









III PRIEDAS

Pareiškimo, kuriuo patvirtinama nuosavybės struktūra, standartinė forma

Reglamento (EB) Nr. 443/2009 11 straipsnio 1 dalies a punktas

Patvirtinu, kad esu teisiškai įgaliotas atstovauti [pavadinimas] (gamintojui), kuris teikia prašymą leisti taikyti Reglamento (EB) Nr. 443/2009 11 straipsnio 1 dalyje numatytą nukrypti leidžiančią nuostatą ir kuris nepriklauso susijusių gamintojų grupei, kaip apibrėžta to reglamento 3 straipsnio 2 dalyje. Mano žiniomis [pavadinimas] (gamintojas) atitinka Reglamento (EB) Nr. 443/2009 11 straipsnio 1 dalyje numatytus kriterijus, pagal kuriuos galima teikti prašymą leisti taikyti nukrypti leidžiančią nuostatą, ir prašyme pateikta informacija yra teisinga ir tiksli. Priede pateikiama informacija apie [pavadinimas] (gamintojo) nuosavybės struktūrą.







Parašas Data [Gamintojo pavadinimas] direktorius

Reglamento (EB) Nr. 443/2009 11 straipsnio 1 dalies b punktas arba 11 straipsnio 4 dalies a punktas

Patvirtinu, kad esu teisiškai įgaliotas atstovauti [pavadinimas] (gamintojui), kuris teikia prašymą leisti taikyti Reglamento (EB) Nr. 443/2009 11 straipsnio [1] [4] ( *1 ) dalyje numatytą nukrypti leidžiančią nuostatą ir kuris priklauso susijusių gamintojų grupei, kaip apibrėžta to reglamento 3 straipsnio 2 dalyje. Mano žiniomis [pavadinimas] (gamintojas) atitinka Reglamento (EB) Nr. 443/2009 11 straipsnio [1] [4] (*1) dalyje numatytus kriterijus, pagal kuriuos galima teikti prašymą leisti taikyti nukrypti leidžiančią nuostatą, ir prašyme pateikta informacija yra teisinga ir tiksli. Priede pateikiama informacija apie [pavadinimas] (gamintojo) nuosavybės struktūrą.







Parašas Data [Gamintojo pavadinimas] direktorius

Reglamento (EB) Nr. 443/2009 11 straipsnio 1 dalies c punktas

Patvirtinu, kad esu teisiškai įgaliotas atstovauti [pavadinimas] (gamintojui), kuris teikia prašymą leisti taikyti Reglamento (EB) Nr. 443/2009 11 straipsnyje numatytą nukrypti leidžiančią nuostatą ir kuris priklauso susijusių gamintojų grupei, kaip apibrėžta to reglamento 3 straipsnio 2 dalyje, bet naudojasi savais gamybos įrenginiais ir projektavimo centru, kaip apibrėžta Komisijos reglamento (EB) Nr. 000 2 straipsnyje. Mano žiniomis [pavadinimas] (gamintojas) atitinka Reglamento (EB) Nr. 443/2009 11 straipsnio [1] dalyje numatytus kriterijus, pagal kuriuos galima teikti prašymą leisti taikyti nukrypti leidžiančią nuostatą, ir prašyme pateikta informacija yra teisinga ir tiksli. Priede pateikiama informacija apie [pavadinimas] (gamintojo) nuosavybės struktūrą.







Parašas Data [Gamintojo pavadinimas] direktorius









IV PRIEDAS







2007 m. Sąjungos vidutinių savitųjų išmetamo CO2 kiekių, tenkančių gamintojams, sąrašas Gamintojas Vidutinis išmetamų teršalų kiekis (g/km) AIXAM 164,000 ALPINA 219,932 AM GENERAL 357,000 ASTON MARTIN 377,860 AUDI 184,752 AUSTIN 450,000 AUTOMOBILES DANGEL 153,000 AVTOVAZ 216,632 BEAUFORD 208,000 BENTLEY 411,664 BMW 171,684 BRABUS 246,000 BRONTO 233,000 BUGATTI 577,667 CATERHAM 236,088 CHRYSLER 226,141 CITROEN 142,536 DACIA 154,650 DAIHATSU 153,070 DAIMLER 182,524 DIAMOND 260,000 DONKERVOORT 194,000 DR MOTOR COMPANY 193,048 FERRARI 434,860 FIAT 141,496 FORD 149,343 FUJI HEAVY INDUSTRIES 219,488 GEELY 183,000 GENERAL MOTORS ►M1 283,689 ◄ GM DAEWOO 160,071 GUMPERT 342,000 GWM 253,480 HC&E 220,000 HONDA 157,613 HYUNDAI 162,046 ISUZU 176,133 IVECO 224,770 JAGUAR 208,219 KIA 157,239 LAMBORGHINI 424,087 LAND ROVER 250,399 LOTUS 208,399 MAGYAR SUZUKI 156,280 MASERATI 354,687 MAZDA 172,568 MG 186,801 MICHALAK 117,000 MICROCAR 178,000 MITSUBISHI 174,649 MK SPORTSCARS 117,000 MORGAN 202,324 NETHERLANDS CAR 141,061 NISSAN 168,408 OPEL 153,699 OSV 135,915 PERODUA 138,135 PEUGEOT 142,205 PGO 201,767 PILGRIM 193,000 PORSCHE 287,710 PROTON 155,185 QUADZILLA 176,000 QUATTRO 290,774 RENAULT 146,893 ROLLS ROYCE 394,526 ROVER 188,399 RUF 327,000 SAAB 190,444 SALVADOR CAETANO 224,000 SANTANA 165,965 SEAT 151,184 SHUANGHUAN 270,000 SKODA 149,387 SOVAB 233,822 SSANGYONG 223,430 SUZUKI 166,012 TATA 168,310 TIGER 244,000 TOYOTA 150,634 TVR 397,500 UAZ 314,000 VM 185,000 VOLKSWAGEN 162,152 VOLVO 189,616 WIESMANN 310,000









V PRIEDAS

Remiantis 2007 m. geriausiomis turėtomis technologijomis nustatytas pradinis išmetamų teršalų kiekis ir 25 % kiekvienos transporto priemonių klasės savitojo išmetamo CO2 kiekio mažinimo norma







Transporto priemonių klasė Masės klasė (1) Galios ir masės santykio klasė Pradinis išmetamų teršalų kiekis (g/km) Išmetamo CO2 norma (g/km) 1 1 žema 108 81 2 1 vidutinė 118 89 3 1 didelė 153 115 4 2 žema 119 89 5 2 vidutinė 138 104 6 2 didelė 153 115 7 3 žema 121 91 8 3 vidutinė 136 102 9 3 didelė 150 113 10 4 žema 131 98 11 4 vidutinė 144 108 12 4 didelė 162 122 13 5 žema 147 110 14 5 vidutinė 152 114 15 5 didelė 179 134 (1) Parengto eksploatuoti automobilio masė, kaip apibrėžta Reglamente (EB) Nr. 443/2009.

— Masės klasės atitinka šiuos iki artimiausio sveiko skaičiaus suapvalintus rodiklius: —



Masės klasė Masės ribos (kg) 1 0–1 225 kg 2 1 226 –1 375 kg 3 1 376 –1 475 kg 4 1 476 –1 625 kg 5 1 626 ir daugiau kg

— Galios ir masės santykio klasės atitinka šiuos iki artimiausio sveiko skaičiaus suapvalintus rodiklius: —



Galios ir masės santykio klasė Santykio ribos (W/kg) Žema 0–65 W/kg Vidutinė 66–85 W/kg Didelė 86 W/kg ir daugiau